b'\n_START_ARTICLE_\nSongwriters Hall of Fame\n_START_PARAGRAPH_\nSongwriters Hall of Fame (suom. lauluntekij\xc3\xb6iden kunniagalleria) on populaarimusiikin menestyneiden lauluntekij\xc3\xb6iden kokoelma, jonka perusti sanoittaja Johnny Mercer kahden newyorkilaisen musiikkijulkaisijan kanssa vuonna 1969. Sen toimintaa ohjaa National Academy of Popular Music -j\xc3\xa4rjest\xc3\xb6, jonka valintakomitea valitsee joka vuosi kokoelmaan liitett\xc3\xa4v\xc3\xa4t lauluntekij\xc3\xa4t ja j\xc3\xa4rjest\xc3\xa4\xc3\xa4 New Yorkissa palkintotilaisuuden ja siihen liittyv\xc3\xa4n illallisen._NEWLINE_Pitk\xc3\xa4\xc3\xa4n virtuaalimuseona toiminut galleria asetettiin ensimm\xc3\xa4ist\xc3\xa4 kertaa fyysisesti n\xc3\xa4ytteille vuonna 2010, jolloin se sijoitettiin Los Angelesin Grammy-museon yhteyteen.'